Source: https://info.raad.tartu.ee/dhs.nsf/web/viited/gpunid/GA3074B022A01CCC5C22584420025D2CD?OpenDocument
Timestamp: 2020-01-27 05:33:51+00:00

Document:
Õigusakti eelnõu: Istungi protokolli kantav otsus nr.LV-IP-0125 Tartu Linnavolikogu määruse "Tartu Linnavolikogu 13. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu esitamin Tartu Linnavalitsus, Istungi protokolli kantav otsus LV-IP-0125
Õigusakti eelnõu: Tartu Linnavolikogu määruse "Tartu Linnavolikogu 13. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu esitamine
Teema: Tartu Linnavolikogu määruse "Tartu Linnavolikogu 13. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu esitamine
Reg. number: LV-IP-0125
Koostamise kp: 25.07.2019
Koostaja: Marika Paris
Ettekandja: Merle Liivak
25. juuli 2019. a. nr LV-IP-0125
Tartu Linnavolikogu määruse "Tartu Linnavolikogu 13. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu esitamine
KUULATI: Merle Liivak ettekannet
1. kiita heaks ja esitada Tartu Linnavolikogule "Tartu Linnavolikogu 17. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu; 2. ettekandjaks linnavolikogus määrata abilinnapea Mihkel Lees.
Lisa Tartu Linnavalitsuse Istungi protokolli kantava otsuse eelnõu nr nr LV-IP-0125 juurde
Määrus kehtestatakse kohaliku omavalitsuse korralduse seaduse § 22 lg 1 p 5 ja sotsiaalhoolekande seaduse § 133 lg 5 ja 6 alusel.
§ 1. Tartu Linnavolikogu 17. märtsi 2016. a määruses nr 107 "Eluruumi alaliste kulude piirmäärade kehtestamine toimetulekutoetuse määramisel" tehakse järgmised muudatused:
1) paragrahvi 2 punkti 1 muudetakse ja sõnastatakse järgmiselt:
"1) eluruumi üldpinnaga üle 33 m2 üür kuni 8,00 eurot 1 m2 kohta kuus;",
2) paragrahvi 2 punkti 2 muudetakse ja sõnastatakse järgmiselt:
"2) eluruumi üldpinnaga kuni 33 m2 üür kuni 9,00 eurot 1 m2 kohta kuus;",
3) paragrahvi 2 punkti 3 muudetakse ja sõnastatakse järgmiselt:
"3) korterelamu haldamise kulu, sealhulgas remondiga seotud kulu kuni 2,00 eurot 1 m2 kohta kuus;",
4) paragrahvi 2 punkti 4 muudetakse ja sõnastatakse järgmiselt:
"4) korterelamu renoveerimiseks võetud laenu tagasimakse kulu kuni 1,50 eurot 1 m2 kohta kuus;".
§ 2. Määrus jõustub 1.oktoobril 2019. a.
Tartu Linnavalitsuse istungi protokolli kantava otsuse eelnõu "Tartu Linnavolikogu määruse "Tartu Linnavolikogu 13. märtsi 2016. a määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" eelnõu esitamine " juurde
Toimetulekutoetuse eesmärk on isikute iseseisvat toimetulekut soodustava ajutise abimeetmena leevendada abi vajavate isikute ja perekondade materiaalset puudust, tagades minimaalsed vahendid esmavajaduste rahuldamiseks (alus Sotsiaalhoolekande seadus § 131 lg 1; edaspidi SHS).
Juhul kui taotleja soovib, et toimetulekutoetuse määramisel võetakse arvesse ka eluasemekulud, lisab ta taotlusele dokumendid, mis tõendavad jooksval kuul tasumisele kuuluvaid eluasemekulusid (SHS § 132 lg 4 p 2).
Kohaliku omavalitsuse üksus on kohustatud kehtestama toimetulekutoetuse määramiseks eluasemekulude piirmäärad, mis tagavad isiku ja tema perekonnaliikmete inimväärse äraelamise. Kohalik omavalitsuse üksus kohustab vaatama kehtestatud piirmäärad vähemalt üks kord aastas üle ja vajadusel kehtestama uued piirmäärad (SHS § 133 lg 6).
Sotsiaal- ja tervishoiuosakond analüüsis Tartu Linnavolikogu 17.03.2016 määrusega nr 107 "Eluruumi alaliste kulude piirmäärade kehtestamine toimetulekutoetuse määramisel" ja Tartu Linnavolikogu 13.10.2017 määrusega nr 156 "Tartu Linnavolikogu 13.03.2016 määruse nr 107 "Eluruumi alaliste kulude piirmäärade kehtestamine toimetulekutoetuse määramisel" muutmine" kehtestatud eluasemekulude piirmäärasid, mis on alljärgnevad:
1) eluruumi üldpinnaga üle 33 m2 üür kuni 7,00 eurot 1 m2 kohta kuus;
2) eluruumi üldpinnaga kuni 33 m2 üür kuni 8,00 eurot 1 m2 kohta kuus;
3) korterelamu haldamise kulu, sealhulgas remondiga seotud kulu kuni 1,50 eurot 1 m2 kohta kuus;
4) korterelamu renoveerimiseks võetud laenu tagasimakse kuni 1,20 eurot 1 m2 kohta kuus;
5) veevarustuse ja reovee ärajuhtimise teenuste maksumus kuni 6 m3 üheliikmelise pere ja kuni 4 m3 iga järgneva pereliikme kohta kuus;
6) soojaveevarustuseks tarbitud soojusenergia või kütuse maksumus kuni 15 eurot üheliikmelise pere ja kuni 10 eurot iga järgneva pereliikme kohta kuus;
7) kütteks tarbitud soojusenergia või kütuse maksumus kuni 3,00 eurot 1 m2 kohta kuus. Juhul, kui kuludokument sisaldab ka järgneva perioodi küttekulu, hüvitatakse see järgnevatel kuudel piirmäära ulatuses kuludokumendil näidatud summa hüvitamiseni või uue kuludokumendi esitamiseni;
8) elektrienergia tarbimisega seotud kulu kuni 20,00 eurot üheliikmelise pere ja kuni 12,00 eurot iga järgneva pereliikme kohta kuus;
9) majapidamisgaasi maksumus kuni 8,00 eurot üheliikmelise pere ja kuni 6,00 eurot iga järgneva pereliikme kohta kuus;
10) maamaksukulu, mille arvestamise aluseks on kolmekordne elamualune pind, kuni 0,13 eurot 1 m2 kohta kuus;
11) hoonekindlustuse kulu kuni 0,20 eurot 1 m2 kohta kuus;
12) olmejäätmete veotasu kuni 6 eurot üheliikmelise pere ja kuni 4 eurot iga järgneva pereliikme kohta kuus.
Kütteperioodil on väljaminekud eluasemele suuremad, mistõttu olid vaatluse all ajavahemikul 01.11.2018-31.01.2019 esitatud eluruumi alalised kulud ning nende hüvitamine toimetulekutoetusega. Perioodil taotles toimetulekutoetust kuus keskmiselt 396 isikut.
Eelnõuga tehakse ettepanek kehtestada uued piirmärad järgmistele eluasemekuludele:
1) eluruumi üldpinnaga üle 33 m2 üür kuni 8,00 eurot 1 m2 kohta kuus (kehtiv kuni 7,00 eurot 1 m2 kohta);
2) eluruumi üldpinnaga kuni 33 m2 üür kuni 9,00 eurot 1 m2 kohta kuus (kehtiv kuni 8,00 eurot 1 m2 kohta);
3) korterelamu haldamise kulu, sealhulgas remondiga seotud kulu kuni 2,00 eurot 1 m2 kohta kuus (kehtiv kuni 1,50 eurot 1 m2 kohta);
4) korterelamu renoveerimiseks võetud laenu tagasimakse kuni 1,50 eurot 1 m2 kohta kuus (kehtiv kuni 1,20 eurot 1 m2 kohta).
Muude eluasemekulude piirmäär on piisav ning tagab isiku ja tema perekonnaliikmete inimväärse äraelamise.
2019. aastal on Tartu linnale riigieelarvest eraldatud toimetulekutoetuse maksmiseks 1 437 898 eurot. Ajavahemikul 01.01.-31.07.2019 on toimetulekutoetust makstud kokku 826 134 eurot, so ~57% eraldatud vahenditest. Piirmäärade osalise tõstmisega kaasnev toimetulekutoetuse vahendite kulu kasv on eelarvega tagatud. Vajadusel on võimalik taotleda riigieelarvest toimetulekutoetuseks lisavahendeid.
Toimetulekutoetuse taotleja esitab jooksva kuu eest toimetulekutoetuse saamiseks taotluse hiljemalt kuu viimaseks kuupäevaks. Seega toimetulekutoetuse määramise ühtsuse tagamiseks on määruse jõustumise kuupäevana oluline kindlaks määrata rakendussätetes kuu esimene kuupäev.

References: § 22
 § 133

§ 1

§ 2
 § 131
 § 132
 § 133